(1919) Want si placht hem recht doegentlick ende mynlick te seggen .Ende die si mercte , dat hem meest tot sterven geven ende hem manlike tegen oer passiën ende becoringe satten , die plach si altoes in oeren herten seer hoge te verheffen ; ende als sys niet en hoerden , plach si wat guedes van hem te seggen ende oerselven daer alsoe lage onder te reekenen , alsof si niet guets in en hadde .Ende tot alle dien doechden , daer si onse lieve Here mede begavet ende verciert hadde , soe hadde Hi sie oec begavet mitter doechde der reynicheit , [ 74c ] soedat si plach te seggen , dat si anxt hadde , dat si daer gien loen van hebben en solde , dat si kuyschelike levede , want si die doecht der reynicheit bijnae sonder strijt besat .